Historiske genstande kan antage nationalsymbolsk værdi, som for eksempel [[Dybbøl Mølle]], [[Guldhornene]] eller [[Jellingstenene]]. Det samme gælder folke[[mytologi]]ske figurer [[Holger Danske]] og [[Mor Danmark]]. Andre symboler bliver hentet fra plante- og dyreverden. I løbet af [[romantikken]] fik [[Bøgetræ|bøgen]] f.eks. status som dansk nationaltræ. Bøgen blev også nævnt i Danmarks [[Der er et yndigt land|nationalsang]]<ref>{{Cite web |url=http://naturstyrelsen.dk/naturbeskyttelse/artsleksikon/nationalsymboler/ |title=Naturstyrelsen: ''Nationalsymboler fra den danske plante- og dyreverden'' |access-date=10. november 2015 |archive-date=15. marts 2015 |archive-url=https://web.archive.org/web/20150315024426/http://naturstyrelsen.dk/naturbeskyttelse/artsleksikon/nationalsymboler/ |url-status=dead }}</ref>. Fra den tyske bevægelse i [[hertugdømmerne]] kendes [[Dobbelteg|dobbeltegen]]. Også litterære [[Motiv (afbildning)|motiver]] kan blive til nationale symboler såsom [[De Sønderjydske Piger|de sønderjydske piger]].
Jura Juridiske_begreber Samfund